[{"text_idx": "#000000", "text": "Gostyngiad o 72% yn nifer y plant sy'n cael eu harestio"}, {"text_idx": "#000001", "text": "Disgrifiad o\u2019r llun, Roedd y gostyngiad mwyaf yn ardal heddlu Dyfed-Powys"}, {"text_idx": "#000002", "text": "Mae nifer y plant sy'n cael eu harestio wedi gostwng bron i 10,000 yng Nghymru rhwng 2010 a 2017."}, {"text_idx": "#000003", "text": "Mae ffigyrau'r elusen Howard League for Penal Reform yn dangos bod 13,889 o blant wedi cael eu harestio yn 2010 a bod y nifer wedi gostwng i 3,948 y llynedd - gostyngiad o 72%."}, {"text_idx": "#000005", "text": "Mae'r elusen yn dweud fod pob ymdrech yn cael ei gwneud i gadw plant rhag bod yn rhan o'r system droseddu."}, {"text_idx": "#000006", "text": "Mae rhaglen yr elusen, sy'n gweithredu ers 2010, yn cynnwys gweithio gyda'r heddlu i atal plant rhag troseddu - yn enwedig plant mewn gofal, yn cael eu hecsbloetio gan gangiau, neu o gefndir ethnig lleiafrifol."}, {"text_idx": "#000007", "text": "Mae ymchwil yn dangos fod plentyn yn fwy tebygol o droseddu eto po fwyaf y mae'n dod i gysylltiad a\u0302'r system'r gyfiawnder."}, {"text_idx": "#000008", "text": "Roedd yna ostyngiad o dros 60% yn nifer y plant a gafodd eu carcharu yng Nghymru a Lloegr rhwng 2010 a 2017."}, {"text_idx": "#000009", "text": "Dywedodd Frances Crook, prif weithredwr Howard League for Penal Reform: \"Mae hyn yn gryn gamp i'r heddlu a Howard League ac mae'n golygu y bydd gan gannoedd o blant ddyfodol gwell heb gofnod troseddol neu bod a\u0302 chysylltiad a\u0302'r heddlu."}, {"text_idx": "#000011", "text": "Yfed a gyrru: Arestio plant 13 oed2 Hydref 2014Arestio plentyn bob pedwar munud27 Mai 2014"}, {"text_idx": "#000012", "text": "Yfed a gyrru: Arestio plant 13 oed"}, {"text_idx": "#000013", "text": "Arestio plentyn bob pedwar munud"}]